MEGA พุ่งกว่า 5% กูรูมองธุรกิจพ้นจุดต่ำสุดแล้ว
MEGA พุ่งกว่า 5% กูรูมองธุรกิจผ่านจุดต่ำสุดแล้ว - แนวโน้มตลาดตปท.เติบโตสูง โดย ณ เวลา 10.56 น. ราคาอยู่ที่ 19.60 บาท บวก 0.90 บาท หรือ 4.81% ด้วยมูลค่าซื้อขาย 121.10 ลบ. ด้านบล.กสิกรไทย แนะนำ “ซื้อ” ให้ราคาเป้าหมาย 20 บาท
19 ส.ค. 2559

ผู้สื่อข่าวรายงานว่า ราคาหุ้นบริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 10.56 น. ราคาอยู่ที่ 19.60 บาท บวก 0.90 บาท หรือ 4.81% ด้วยมูลค่าซื้อขาย 121.10 ล้านบาท โดยเปิดตลาดที่ 20 บาท ราคาปรับตัวขึ้นสูงสุดที่ 20.20 บาท  ราคาปรับตัวลงต่ำสุดที่ 19.50 บาท
ด้าน บล.กสิกรไทย ระบุในบทวิเคราะห์ฯ แนะนำให้เพิ่มหุ้น บมจ.เมก้า ไลฟ์ไซแอ็นซ์ (MEGA) เข้าพอร์ต โดยให้ราคาเหมาะสมทางพื้นฐาน 20.00 บาท  เนื่องจากธุรกิจผ่านจุดต่ำสุดไปแล้วจากการฟื้นตัวของธุรกิจในไทยและเมียนมา อีกทั้งธุรกิจที่กัมพูชาและเวียดนามมีแนวโน้มเติบโตสูง ตามการขยายตัวทางเศรษฐกิจ 
ปัจจุบันราคาหุ้นซื้อขายกันที่ PER เพียง 20 เท่าต่ำกว่ากลุ่มค้าปลีก 30 เท่า นอกจากนั้น  MEGA ยังมี EPS Growth ที่เติบโตเด่นกว่ากลุ่ม โดยคาดว่าปี 59 โต 16% และต่อเนื่องในปี 60 อีก 17%
 
 